**CAPITOLUL XI: PROCEDURA DE EVALUARE ȘI SELECȚIE A PROIECTELOR DEPUSE ÎN**

**CADRUL SDL**

Comitetul de Selecție al proiectelor reprezintă organismul tehnic cu responsabilități privind selectarea pentru finanțarea proiectelor depuse în cadrul măsurilor Strategiei de Dezvoltare Locală.

Comisia de Contestații reprezintă organismul tehnic cu responsabilități privind soluționarea contestațiilor adresate privind rezultatele procesului de evaluare și selecție al proiectelor pentru finanțare.

Lucrările Comitetului de Selecție și ale Comisiei de Contestații se desfașoară pe întreaga perioadă de implementare.

Componența Comitetului de Selecție și a Comisiei de Contestații

Comitetul de Selecție a proiectelor va fi format din reprezentanți ai partenerilor, persoane fizice, propuse și votate de Adunarea Generală a Asociaților și Consiliul Director. Comitetul de Selecție va avea 7 membri titulari și 7 membri supleanți.Comitetul va avea un președinte și un secretar.

Comisia de Contestații este alcătuită din 3 membri, după cum urmează:un președinte, un secretar, un membru, pentru fiecare funcție în parte fiind prevăzut un supleant.

În condițiile în care persoana desemnată în Comitetul de Selecție și Comisia de Contestații nu poate participa, din motive obiective, la lucrările unei sesiuni de selecție, înlocuirea acesteia se face de către președinte prin convocarea supleantului care va prelua atribuțiile titularului. Dacă nici membrul supleant nu poate participa la întâlnire, atunci deleagă alt membru supleant. În cazul a trei absențe consecutive ale unui membru acesta va fi exclus, urmând să fie înlocuit de supleantul prin Hotărâre Comitet Director.

Obligațiile Comitetului de Selecție și ale Comisiei de Contestații

* de a respecta întocmai regulile stabilite în cadrul prezentului set de proceduri;
* de a respecta confidențialitatea lucrărilor și imparțialitatea în adoptarea deciziilor;
* de a studia rapoartele de evaluare și de a selecta proiectele care vor fi finanțate;
* consemnarea de către secretar în minute și rapoarte a deciziilor adoptate în cadrul Comitetului de Selecție și Comisiei de Contestații.

Criteriile de selecție aferente fiecărei măsuri se vor găsi în cadrul ghidurilor elaborate și vor fi publicate cel târziu până la data publicării anunțului de lansare a sesiunii.

Perioada de desfășurare a sesiunii de depunere a proiectelor poate fi prelungită cu aprobarea Comitetului Director la propunerea Managerului GAL.

Pentru toate măsurile, primirea proiectelor se face de către secretariatul GAL la sediul GAL.

Experții de verificare, evaluare și selectare proiecte vor realiza evaluarea proiectelor în baza procedurilor și a fișelor de evaluare cuprinse în manualele de proceduri aprobate de către Autoritatea de Management/Comitetul Director GAL.

În urma evaluării proiectelor se întocmește Raportul de Evaluare a proiectelor, pe fiecare măsură în parte.

Raportul de evaluare este semnat de către toți membrii Comitetului de Selecție prezenți și este aprobat de către președinte în vederea publicării pe site-ul GAL.

Dacă unul din proiectele depuse aparține unuia din membrii Comitetului de Selecție sau afini, în conformitate cu prevederile legale, membrul în cauză se autorecuzăși va fi înlocuit de unul dintre membrii supleanți la întâlnirea comitetului respectiv pentru sesiunea de selecție în cauză.

În cazul în care un proiect este declarat neeligibil vor fi indicate criteriile de eligibilitate care nu au fost îndeplinite precum și cauzele care au condus la neeligibilitatea proiectului. Adoptarea deciziilor se face aplicând regula majorității simple cu “dublu cvorum” respectiv pentru validarea voturilor, este necesar ca în momentul selecției să fie prezenți cel puțin 50% din membrii comitetului de selecție, din care peste 50% să fie din mediul privat și societatea civilă.

Componența Comitetului de Selecție

|  |  |
| --- | --- |
| PARTENERI PUBLICI 29%  |  |
| Partener  | Funcția în CS  | Tip / Observații  |
| COMUNA LUNCOIU DE JOS  | Președinte  | Rural  |
| COMUNA TOMEȘTI  | Membru  | Rural  |
| PARTENERI PRIVAȚI 71%  |  |
| ASOCIAȚIA ,,MARIA” ASOCIAȚIA FEMEILOR DIN BRAD  | Secretar  | Rural  |
| ASOCIAȚIA JUDEȚEANĂ A CRESCĂTORILOR DE PĂSĂRI ȘI ANIMALE HUNEDOARA – DEVA  | Membru  | Urban  |
| COMAN LĂCRĂMIOARA  | Membru  | Rural  |
|  PETRICA CARMEN OLIVIA INTREPRINDERE INDIVIDUALĂ  | Membru  | Rural  |
| S.C. DAL PALAS COMPREST S.R.L.  | Membru  | Rural  |
| PARTENERI PUBLICI (supleanți) 29%  |  |
| COMUNA  | Membru  | Rural  |
| COMUNA BLĂJENI  | Membru  | Rural  |
| COMUNA CRIȘCIOR  | Membru  | Rural  |
| PARTENERI PRIVAȚI (supleanți) 71%  |  |
| S.C. AGRODOR ZARAND S.R.L.  | Membru  | Rural  |
| ASOCIAŢIA DE VÂNĂTOARE ,,COTA ZERO” BRAD  | Membru  | Urban  |
|  ASOCIAȚIA TINERILOR ZĂRĂNDENI  | Membru  | Rural  |
| ASOCIAŢIA CRESCĂTORILOR DE ANIMALE „ZARANDUL”  | Membru  | Rural  |
| ASOCIAȚIA CASA CĂUTĂTORULUI DE AUR  | Membru  | Rural  |